**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**UMETNOST**

(splošnoizobraževalni predmet)

**Avtoserviser SPI 1. letnik**

**Šolsko leto 2024/2025**

****

**NAČRT OCENJEVANJA ZNANJA ZA PREDMET UMETNOST**

**Programi SPI, letnik: 1.**

Splošni okvir ocenjevanja določajo Pravilnik o ocenjevanju znanja v srednjih šolah in učni načrti za predmet. Dijaki so z načini preverjanja in ocenjevanja ter roki za ocenjevanje znanja seznanjeni na začetku šolskega leta. Roki so zapisani v e-Asistentu. Ocenjevanje je javno, dijak mora biti z oceno seznanjen v predpisanem roku. Učitelj dijake vnaprej seznani z vsebino in obsegom snovi, ki bo predmet ocenjevanja.

Pripravila: Tatjana Vuković, prof. um. zgod. in soc.

**Oblike in načini ocenjevanja znanja**

Ocenjuje se: znanje, razumevanje, obdelava in predstavitev podatkov, izdelki, sodelovanje, napredek v znanju.

V šolskem letu 2024/2025 bodo dijaki pridobili najmanj štiri ocene, in sicer:

* oceno za ustni preizkus znanja,
* dve oceni za likovni nalogi,
* oceno za seminarsko nalogo.

**Minimalni standardi znanja**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| PODROČJA LIKOVNEGA USTVARJANJA  Slikarstvo, kiparstvo, arhitektura, krajinska arhitektura, fotografija grafika, risba in umetna obrt  PODROČJA SODOBNEGA LIKOVNEGA USTVARJANJA  Industrijsko, grafično in tekstilno oblikovanje | Dijak:   * se seznani z izborom kakovostnih umetniških del s področja slikarstva, kiparstva, arhitekture, krajinske arhitekture, fotografije, grafike, risbe in umetne obrti, * se seznani z izborom kakovostnih umetniških del iz slovenskega okolja oz. izborom najpomembnejših del iz zakladnice likovnih umetnin, * izostri občutljivost do stvaritev preteklosti, njihovo vrednotenje ter skrb, odgovornost in varovanje, * razvija pozitiven odnos do domače ter tuje umetnostne in kulturne dediščine.   Dijak:   * se seznani z izborom kakovostnih umetniških del s področja industrijskega, grafičnega in tekstilnega oblikovanja, * se seznani z izborom kakovostnih umetniških del iz slovenskega okolja, * razume in doživlja umetnost kot področje različnih zvrsti ter njen pomen za kulturno in ustvarjalno izražanje. | Ustno  Ustno |
| VAROVANJE SNOVNE IN NESNOVNE KULTURNE DEDIŠČINE  Muzeologija  Muzejska in galerijska stroka  Restavratorstvo | Dijak:   * se seznani z muzejskimi in galerijskimi dejavnostmi, * spozna ključne muzejske in galerijske ustanove v Sloveni in tujini, * pozna in razume pomen varstva zaščitene kulturne premične i nepremične dediščine, * pozna osnovne konservatorske in restavratorske postopke, * v neposrednem okolju poišče primere ustrezne oz. neustrezne obnove kulturne dediščine ter se kritično opredeli do problema. | Ustno |
| UMETNOSTNA ZGODOVINA  Likovni slogi  Likovna motivika | Dijak:   * razume odvisnost med družbenim dogajanjem in nastankom umetniških del, * spozna različna umetnostnozgodovinska obdobja. | Ustno |
| IKONOGRAFIJA IN IKONOLOGIJA | Dijak:   * doživlja posamezna umetniška dela, slogovne in ikonografske sklope, * spoznava raznovrstnost izražanja likovnih motivov, vsebin, tehnik in konceptualnih pristopov. | Ustno |
| LIKOVNO USTVARJANJE | Dijak:   * s pomočjo risarskih izrazil upodobi kompozicijo po opazovanju, domišljiji ali spominu, pri tem upošteva kompozicijska načela, * na lastnem likovnem delu poglobi principe risanja predmetov in prostora. | Pisno |

**KRITERIJI OCENJEVANJA**

**Ustno ocenjevanje**

Pri ustnem ocenjevanju učitelj dijaku načeloma zastavi tri vprašanja. Postavlja lahko podvprašanja in tako ugotavlja globino in obseg povezovanja snovi. Dijaka se takoj po končanem spraševanju seznani z oceno in jo tudi kratko utemelji (opozori na napake, neustrezno interpretacijo rezultatov, napačno razumevanje).

Ocena se glede na znanje dijaka določi po naslednjih kriterijih:

* **odlično (5)**: se oceni dijaka, ki pozna s kurikulom predpisano snov podrobno, jo razume, samostojno reproducira, se jasno izraža, zna povezati dejstva in na podlagi teoretičnih izhodišč oblikuje svoja stališča,
* **prav dobro (4)**: se oceni dijaka, ki zanesljivo obvlada učno snov, ter dela le manjše napake pri povezovanju dejstev,
* **dobro (3)**: se oceni dijaka, ki obvlada osnovno predpisano znanje, toda pri uporabi in povezovanju dejstev ni zanesljiv in samostojen. Ne dela bistvenih napak pri razlaganju dejstev,
* **zadostno (2):** se oceni dijaka, ki pozna 40% učne snovi, v minimalnem obsegu od zahtevanega in ob podpornih vprašanjih, ponovi, navede, našteje, prepozna določene pojave, dogodke in procese,
* **nezadostno (1)**: se oceni dijaka, ki ne pozna učne snovi, je nezanesljiv, njegovi odgovori so nejasni in raztrgani. Ne dosega znanja minimalnega standarda, predpisanega v LDN. Tudi ob učiteljevi pomoči ne dosega prepoznavanja.

Vprašanja za ustni preizkus znanja obsegajo učno snov s področja likovnega ustvarjanja, likovne motivike, likovnih vsebin, muzeologije, restavratorstva ter področja varovanja snovne in nesnovne kulturne dediščine.

Ustno ocenjevanje je napovedano za vse dijake v razredu (tudi dijaki s statusom športnika, dijaki s posebnimi potrebami). Če je dijak na dan napovedanega ustnega ocenjevanja upravičeno odsoten (starši sporočijo odsotnost ali vnaprej napovedana odsotnost), se dogovorimo o novem datumu preizkusa znanja prvo šolsko uro, ko je prisoten pri pouku.

V primeru moje odsotnosti ali športnih aktivnosti, se je prav tako potrebno ponovno dogovoriti za nov datum ocenjevanja znanja.

Dijaki so pravočasno obveščeni o ustnem preverjanju znanja najmanj dva tedna pred ocenjevanjem.

Ustni preizkus znanja poteka po predhodnem utrjevanju znanja.

**Ocenjevanje likovnih izdelkov**

Dijak v šolskem letu 2024 izdela dve likovni nalogi.

Dijak upodobi izbrano vsebino po opazovanju, domišljiji ali spominu ter oblikuje motiv v harmoničnih ali kontrastnih barvah. Likovni motiv je lahko realističen ali stiliziran.

Dijaki izdelujejo nalogi ročno s pripomočki (ravnilo, škarje, barvni kolaž, časopisni papir, zavrženi in odsluženi predmeti).

Kriteriji ocenjevanja: likovno zanimiv izdelek, glavne ideje so ustrezno poudarjene, originalnost in kreativnost.

**Merila za vrednotenje likovnih izdelkov**

Odlično (5): rešitev likovnega problema in zmožnost besednega opisovanja likovnih pojmov, inovativno reši posredovani likovni problem, samostojno poveže že usvojena spoznanja z novo-spoznavnimi likovnimi pojmi.

Prav dobro (4): dobro reši posredovani likovni problem, ob minimalni pomoči razčleni in razloži posredovane likovne pojme, novo-spoznavne likovne pojme uporabi pri likovnem izražanju.

Dobro (3): zadovoljivo reši posredovan likovni problem, ob zmerni pomoči razčleni in razloži posredovane likovne pojme, novo-usvojena spoznanja uporabi pri likovnem izražanju, delno reši posredovan likovni problem.

Zadostno (2): ob veliki pomoči razčleni in razloži posredovane likovne pojme, z večjo pomočjo poveže že usvojena znanja z novo-spoznavnimi likovnimi pojmi, ne reši likovnega problema.

Negativno (1): ne razčleni in ne razloži posredovanih likovnih pojmov, ne more povezati usvojenih spoznanj z novo-spoznavnimi likovnimi pojmi.

**Ocenjevanje seminarske naloge**

Ocenjuje se oblikovanje naslovne strani, oblika in vsebina seminarske naloge, slikovni viri, zaključek, viri (uporaba knjižnih in spletnih virov), jezikovna pravilnost, sodelovanje, konzultacije in upoštevanje terminov ter drugih navodil. Seminarska naloga naj bo narejena v programu Powerpoint.

**POPRAVLJANJE NEGATIVNE OCENE**

Dijak popravlja oceno iz vsebin, pri katerih ni dosegel minimalnih standardov znanja. Negativno oceno dijak popravlja na enak način, kot je bila pridobljena. Izjema so lahko dijaki, ki imajo z odločbo o usmeritvi prilagojen učni program. Datum se določi po dogovoru z učiteljem.

**KRŠITVE PRAVIL PRI OCENJEVANJU**

Če pri ustnem ocenjevanju učitelj dijaka zaloti pri uporabi nedovoljenih pripomočkov oziroma drugih kršitvah pravil, ga oceni z negativno oceno.

**ZAKLJUČEVANJE OCEN OB KONCU POUKA**

Končna ocena je sestavljena iz vseh ocen, ki jih dijak pridobi v šolskem letu in ni nujno aritmetična sredina pridobljenih ocen.

**POPRAVNI, DOPOLNILNI IN PREDMETNI/DIFERENCIALNI IZPITI**

Popravni izpit opravlja dijak, ki ima ob zaključku pouka nezadostno oceno. Dopolnilni izpit opravlja dijak, ki do zaključka pouka pri predmetu oziroma programski enoti ni bil ocenjen. Predmetni izpit opravlja dijak, ki hitreje napreduje ali izboljšuje končno oceno predmeta oziroma programske enote, diferencialni izpit pa, če se želi vpisati v drug izobraževalni program. V primeru preusmeritve, učitelj določi vsebino diferencialnega izpita in o tem seznani dijaka. Izpiti potekajo ustno, tako da učitelj pripravi najmanj 5 izpitnih listkov s tremi vprašanji.

Dijak, ki v 1. ocenjevalnem obdobju ni pridobil potrebnega števila ocen zaradi odsotnosti od pouka, ima možnost pridobitve ocene do konca 1. ocenjevalnega obdobja – v nasprotnem primeru je neocenjen. Neocenjen in negativno ocenjen dijak v prvem ocenjevalnem obdobju, oceno popravlja v začetku 2. šolskega polletja.

Dijak, ki ni pridobil potrebnega števila ocen zaradi odsotnosti od pouka, ima zadnjo možnost pridobitve ocene v drugem prvem in prvem tednu junija (o točnem datumu, načinu in obsegu snovi se dogovorim z dijakom/dijakinjo). V nasprotnem primeru je dijak/dijakinja neocenjen (NOC).

Dijak ne more biti ob koncu šolskega leta ocenjen pozitivno, če v zadnjem ocenjevalnem oz. obeh ocenjevalnih obdobjih nima nobene pozitivne ocene.

Dijak, ki v 2. ocenjevalnem obdobju ni pridobil nobene pozitivne ocene, tudi, če je 1. ocenjevalno obdobje pozitivno, ima popravni izpit. Popravni izpit obsega snov celotnega šolskega leta.

Drugače se lahko obravnava samo dijake, ki so bili dlje časa odsotni od pouka zaradi bolezni (zdravniško potrdilo) oz. imajo status vrhunskega športnika.

Dijak je ob koncu šolskega leta pozitivno ocenjen, če ima obe ocenjevalni obdobji ocenjeno pozitivno.

Dijak opravlja dopolnilni izpit, če do zaključka pouka pri predmetu ni bil ocenjen. Na dopolnilnem izpitu se preverja in ocenjuje znanje iz obdobja šolskega leta, v katerem dijak ni pridobil ocene oz. zadostnega števila ocen in je bil neocenjen. Dopolnilni izpit se ocenjuje ustno pred komisijo.

Merila in kriteriji ocenjevanja znanja pri predmetu Umetnost so enaka za ustni preizkus znanja, dopolnilni, popravni in predmetni izpit.